Mig langaði að prófa mig frekar áfram í ísgerð og gerði þessa ísköku sem “ seinni eftirrétt ” á aðfangadag eftir að sælgætisísinn heppnaðist svo vel um daginn . Þessi kaka var ferskari og mikið sem það passaði vel að brytja marzipanstykkin út í . 6 egg aðskilin Fræ úr einni vanillustöng ½ l þeyttur rjómi 100 gr saxað Toblerone 250 gr maukuð brómber + meira til skrauts 50 gr suðusúkkulaði til skrauts Þeytið saman eggjarauður og sykur þar til létt og ljóst . Bætið vanillunni út í og blandið vel . Vefjið þeytta rjómanum því næst varlega saman við eggjarauðublönduna . Setjið saxað Toblerone og marzipanbitana saman við . Stífþeyttum eggjahvítum því næst vafið vel saman við með sleikju . Að lokum er maukuðum berjum blandað út í , varist að blanda of vel , fallegt að hafa marmaraáferð á berjablöndunni í ísnum . Öllu hellt smelluform um 22 cm í þvermál . Plastið ísinn vel og frystið helst í sólarhring og berið síðan fram með þeyttum rjóma og brómberjasósu . Skreytið með bræddu suðusúkkulaði , berjum og niðurskornu marzipanstykki . Setjið vatn , sykur og brómber saman í pott og sjóðið við vægan hita í um 10 mínútur og kremjið berin vel . Sigtið þá berin frá , setjið smá sítrónusafa saman við og kælið . Sósan þykknar örlítið við að kólna og berið hana fram með ísnum ásamt þeyttum rjóma . Í jólagjöf fékk ég síðan ísgerðarskál á hrærivélina mína svo það mun ekki líða á löngu áður en ég prófa enn eina ístegundina með þeirri aðferð . Stundum finnst mér ísinn kristallast aðeins við hefðbundnu aðferðina svo það verður spennandi að prófa að gera hann í ísgerðarskálinni . Share the post " Brómberja og marzipan ískaka "